recursal/SuperWikiNEXT-32B huggingface dataset:
**Փրկչի պայծառակերպություն եկեղեցի**, ուղղափառ տաճար Ռուսաստանի Դաշնության Ռոստովի մարզի Ակսայի շրջանի Լենինի խուտորում։ Ենթարկվում է Ռոստովի և Նովոչերկասկի թեմի Ակսայի գործակալությանը։ Տաճարը ստեղծվում է գոյություն ունեցող Աստվածածնի «Անակնկալ ուրախություն» սրբապատկերի պատվին կառուցված տաճար-մատուռի փոխարեն։

*Հասցեն`* Ռոստովի մարզ, Ակսայի շրջան, Զելյոնայա փողոց, 2ա։

Պատմություն
-----------

2011 թվականին Լենինի խուտորում կառուցվել է մատուռ ի պատիվ Աստվածածնի «Անակնկալ ուրախություն» սրբապատկերի և միաժամանակ հիմնադրվել է տաճար-մատուռը։ 2012 թվականի նոյեմբերին գրանցվել է Տիրոջ պայծառակերպության ծուխը, իսկ նույն թվականի դեկտեմբերին գցվել է մատուռը տաճարի վերածելու համար բետոնե հիմքը։ 2013 թվականին վերակառուցման աշխատանքներն ավարտվեցին։ Տաճարի անունը մնաց նույնը` Ի պատիվ Աստվածածնի «Անակնկալ ուրախություն» սրբապատկերի։ Այդ ընթացքում տեղադրվեց սեղանը, կառուցվեց պատկերակալը, գնվեց անհրաժեշտ եկեղեցական կայքը, ինչպես նաև բարեկարգվեց տաճար-մատուռին կից տարածքը։ 2013 թվականի հոկտեմբերի 1-ին ստացվեց Աստվածային պատարագ անցկացնելու համար սուրբ անտիմինսը։ Նույն թվականի նոյեմբերին բարեկարգվել են տաճարի տնտեսական շինությունները։

2014 թվականին տաճարի մոտ կառուցվել է զանգակատուն, շարունակվել են տարածքի բարեկարգման աշխատանքները։ Ստանալով կրթական գործունեություն ծավալելու արտոնագիր` ծուխը կազմակերպել է կիրակնօրյա ուսումնադաստիարակչական խումբ։ 2016 թվականի նոյեմբերին աշխատանքներն է սկսել ուղղափառ պատանեկան ակումբը։ Ներկայումս մշակվում է նոր` Տիրոջ պայծառակերպության քարե տաճարի նախագիծը։

Փրկչի պայծառակերպություն եկեղեցու վանահայրն է քահանա Կոնստանտին Վիկտորովիչ Գոման։

Ծանոթագրություններ
------------------

1. ↑  Ленина, хутор. Церковь Спаса Преображения.
2. ↑  Преображенский храм хутора Ленина Аксайского района
3. ↑  ««Нечаянная радость» для хуторян». Արխիվացված է օրիգինալից 2017-03-17-ին. Վերցված է 2017-11-15-ին.
4. 1 2  История прихода
5. ↑  «Иерей Гомма Константин Викторович». Արխիվացված է օրիգինալից 2017 թ․ մարտի 17-ին. Վերցված է 2017 թ․ նոյեմբերի 15-ին.

Արտաքին հղումներ
----------------

* Եկեղեցու կայքը
* Аксайское благочиние - храмы
* Аксайское благочиние - приходы
* Храм в честь иконы Божией Матери «Нечаянная радость» хутора Ленина отметил престольный праздник Արխիվացված 2017-03-17 Wayback Machine
**Ձեռնամուշտակով տիկինը** (գերմ.՝ Dame mit Muff), ավստրիացի նկարիչ Գուստավ Կլիմտի ստեղծագործություն։ Նկարը պատկանում է նկարչի ստեղծագործության ուշ շրջանին և ստեղծվել է Առաջին աշխարհամարտի տարիներին։

Նկարագրություն
--------------

«Ձեռնամուշտակով տիկինը» նկարը պատկանում է նկարչի ստեղծագործության ուշ շրջանին և ստեղծվել է Առաջին աշխարհամարտի տարիներին, երբ նա անդրադարձել է գեղեցիկ ավստրուհիների թեմային և ստեղծել է գեղեցիկ անծանոթուհիների դիմանկարների մի ամբողջ շարք, որոնք անվանվել են գեղեցկուհիների կրած նորաձև աքսեսուարին համապատասխան։ Ասիական մոտիվներով նկարի ծաղկազարդ ֆոնին պատկերված սեթևեթ գեղեցկուհու դեմքի ստորին հատվածը կիսով չափ ծածկված է մուգ գույնի ձեռնամուշտակով։ «Ձեռնամուշտակով տիկինը» որոշ ընդհանրություններ ունի Կլիմտի «Գլխարկով և փետրավոր թիկնոցով տիկինը» նկարի և «Ժանտաքիսենու մուշտակով» նկարի հետ։ Նկարի ճշգրիտ չափերը որևէ աղբյուրում չի հիշատակվում։

Ստեղծման պատմություն
--------------------

Այս շարքից մի քանի կանացի դիմանկարներ նկարիչն ստեղծել է առանց պատվերի և առձեռն վաճառել է իր արվեստանոցից։ Որոշ նկարներ վաճառվել են ցուցահանդեսներում, որոնք կայացել են նկարչի մահից հետո։ Կլիմտի ֆոնդի ուսումնասիրությունների համաձայն՝ «Ձեռնամուշտակով տիկինը» ամենայն հավանականությամբ նկարվել է Աշներ ընտանիքի անդամներից մեկի պատվերով։ Վիեննայում կայացած Կլիմտի ստեղծագործությունների ցուցահանդեսի կազմակերպչի և «Ձեռնամուշտակով տիկինը» կտավի սեփականատիրոջ նամակագրությունից պարզ է դառնում, որ 1926 թվականին նկարը պատկանել է Ռիխարդ Աշներին։ Նկարի ստեղծման ընթացքում՝ 1917 թվականին Ռիխարդ Աշները նշանադրված է եղել Էլիս Ցիմբլերի հետ և հավանաբար Աշները նկարը նվիրել է հարսնացուին։ Ըստ մեկ այլ վարկածի՝ նկարը կարող է լինել Աշներ ընտանիքից Էմիլի պատվերը, քանի որ նրա հարսնացուի՝ Լիլի Ֆենխելի և «Ձեռնամուշտակով տիկինը» կտավի կնոջ դիմագծերը նման են։ Նկարի պատվիրված լինելու փաստը հաստատվում է նաև Աշներ ընտանիքի մոտ պահպանված գծանկարի առկայությամբ։ 1940-ական թվականներին Աշներները հրեական ծագում ունենալու պատճառով Ավստրիայից հեռանում են դեպի Պրահա, որտեղից հայտնվում են համակենտրոնացման ճամբարում և այնտեղ էլ մահանում են։

«Ձեռնամուշտակով տիկինը» 2014-15 թվականներին ցուցադրվել է Պրահայի ազգային պատկերասրում։ Պրահայի ազգային պատկերասրահի զեկույցի համաձայն՝ մասնավոր կոլեկցիոները նկարը ձեռք է բերել 1920-ականների վերջերին կամ 1930-ականների սկզբին։

Ծանոթագրություններ
------------------

1. 1 2  Фонд Климта: Bildnisse unbekannter Damen(գերմ.)
2. 1 2  nachrichten.at: Считавшийся утраченным Климт демонстрируется в Праге(գերմ.)
3. 1 2  Пражская национальная галерея: Густав Климт. Дама с муфтой(անգլ.)
**Դենիս Սուարես** (իսպ.՝ Denis Suárez, ծնվել է 1994 թվականի հունվարի 6-ին, Սալդսելա-դե-Կասելաս, Իսպանիա), իսպանացի ֆուտբոլիստ, հանդես է գալիս իսպանական Բարսելոնայում և Իսպանիայի Մ-19 տարեկանների հավաքականում։

Ակումբային կարիերա
------------------

### Մանչեսթեր Սիթի

Դենիս Սուարեսը Մանչեսթեր Սիթի տեղափոխվել է 2011 թվականի մայիսի 3-ին, բացի Մանչեսթեր Սիթիից Սուարեսով հետաքրքրված էին՝ Բարսելոնան, Չելսին և Մանչեսթեր Յունայթեդը։ Լոս Անջելես Գելաքսիի կազմում ընկերական խաղի ժամանակ նա 88-րդ րոպեին փոխարինեց Էդին Ջեկոյին։ 2012 թվականին Սուարեսը դարձավ Մանչեսթեր Սիթիի լավագույն երիտասարդ ֆուտբոլիստը՝ երկրպագուների վարկածով։ Նա նաև մասնակցեց Լիգայի գավաթին։ Հաջորդ փուլում նա փոխարինեց Դավիդ Սիլվային։ Այդ խաղում Մանչեսթեր Սիթին հաղթեց 5:2 հաշվով Վուլվերհեմպտոնին։ 2011/12 մրցաշրջանի ավարտին Սիթին և Ֆեյենորդը պայմանաորվեցին Դենիսի վարձավճարով տեղափոխվելու հարցում։ Սակայն տրանսֆերը չկայացավ։ 2012 թվականի մայիսի 17-ին Մանչեսթեր Սիթիի երկրորդ կազմը խաղաց Մանչեսթեր Յունայթեդիի երկրորդ կազմի դեմ։ Մանչեսթեր Սիթին պարտվեց 2:0 հաշվով։

### Բարսելոնա

2013թ. օգոստոսի 22-ին Բարսելոնան Մանչեսթեր Սիթիից գնում է Դենիս Սուարեսի տրանսֆերը և նրա հետ կապում 4 տարվա պայմանագիր։ 2013-2014 մրցաշրջանում Դենիսը հիմնականում խաղում էր Բարսելոնա Բ-ում` Սեգունդայում։

### Սևիլյա(վարձավճար)

2014թ. հուլիսին Դենիս Սուարեսը վարձավճարով տեղափոխվում է Սևիլյա։ Իր դեբյուտը նա նշում է Քարդիֆում կայացած ՈՒԵՖԱ-յի սուպերգավաթի եզրափակչում` Սևիլյա-Ռեալ Մադրիդ խաղում:Այս խաղում անցկացնում է 78 րոպե, որից հետո փոխարինվում է։ Թիմն էլ պարտվում է 0-2 հաշվով։

### Վիլյառեալ

2015թ. օգոստոսի 29-ին Դենիս Սուարեսը 4 տարվա պայմանագիր է կնքում Վիլյառեալի հետ։

### Վերադարձ Բարսելոնա

2016թ. հուլիսի 4-ին Բարսելոնան €3,5 միլիոնով գնում է Դենիս Սուարեսի տրանսֆերը։ Դենիս Սուարեսը Բարսելոնայի հետ կնքում է 4 տարվա պայմանագիր։ Առաջին մրցաշրջանում Դենիսը Բարսելոնայի կազմում Լա Լիգայում անցկացնում է ընդամենը 12 խաղ։

Աղբյուրներ
----------

1. ↑  «Super Cup: Cristiano Ronaldo scores twice in Real Madrid win». *BBC Sport* (բրիտանական անգլերեն). 2014 թ․ օգոստոսի 12. Վերցված է 2018 թ․ դեկտեմբերի 7-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Դենիս Սուարես» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AS.com · BDFA · BDFutbol · eu-football.info (խաղացող) · FootballDatabase.eu · L’Équipe · National Football Teams.com · Soccerbase (խաղացող) · Soccerway · playmarkerstats.com (խաղացող) · Transfermarkt (խաղացող) · worldfootball.net (խաղացող) · ՈւԵՖԱ · ՖԻՖԱ |

 |
**Լեհաստանի գրողների միություն, ԼԳՄ** (լեհ.՝ Związek Literatów Polskich, **ZLP**), հիմնադրվել է 1944 թվականին Լյուբլինում լեհ գրողների և հասարակական գործիչների հանդիպման ժամանակ, Կարմիր բանակի կողմից Լեհաստանի ազատագրման ընթացքում։ Կազմակերպության սկզբնական անունը (Professional Union of Polish Writers) ծագել է 1920 թվականին լեհ գրող Ստեֆան Ժերոմսկուի կողմից ձևավորված *Związek Zawodowy Literatów Polskich* անունից, որը Երկրորդ համաշխարհային պատերազմի ժամանակ 
ապաակտիվացվել էր։

1949 թվականին Շեցինում կայացած համաժողովի ժամանակ կազմակերպության անվանումը կրճատվել և դարձել է **Լեհաստանի գրողների միություն**, որպեսզի արտացոլի նոր կառավարության պարտադրված քաղաքականությունը։ Հետագա տարիներին Լեհաստանի գրողների միության երկու պաշտոնական լրագրերն են եղել ամենամսյա «Twórczość» և ամենշաբաթյա «Nowa Kultura»։

Կոմունիստական Լեհաստանում գրողների միությունը երկրի գրական համայնքի միակ պաշտոնական ներկայացուցչությունն էր։ 1980 թվականին միությունն ունեցել է 1349 մասնակից 17 տարածքային կառույցներից։ Պետության կողմից սահմանված տարեկան բյուջեն կազմակերպության անդամների համար ապահովել է բազմաթիվ հատուկ միջոցներ և թույլտվություններ։

1989 թվականին Խորհրդային միության փլուզումից հետո Լեհաստանի գրողների միությունը կորցրեց իր պետական հովանավորությունը։ Ձևավորվեց այլընտրանքային նոր գրողների միություն, որը կոչվում է Stowarzyszenie Pisarzy Polskich (Լեհ գրողների հասարակություն)։ Այժմ երկու կազմակերպությունների գլխամասը գտնվում է Վարշավայի Krakowskie Przedmieście փողոցում գտնվող «Dom Literatury»-ում (Գրական տուն) պատմական շենքում։

Միության նախագահներ
-------------------

* Յուլիան Պշիբոս (1944-1945)
* Յարոսլավ Իվաշկևիչ (1945-1946, 1947-1949, 1959-1980)
* Կաժմիշ Չահովսկի (1946-1947)
* Լեոն Կրուչկովսկի (1949-1956)
* Անտոնի Սլոնիմսկի (1956-1959)
* Յարոսլավ Իվաշկևիչ (1959-1980)
* Յան Յոզեֆ Շեպանսկի (1980-1983)
* Գալինա Աուդերսկա (1983-1986)
* Վոյցեխ Ժուկրովսկի (1986-1989)
* Պյոտր Կունցևիչ (1989-2003)
* Մարեկ Վավժկեվիչ (2003-)

Ծանոթագրություններ
------------------

1. ↑  «Nowy-stary prezes Związku Literatów Polskich». *Wiadomości*. Wirtualna Polska. Վերցված է 2012 թ․ մայիսի 16-ին.
2. 1 2  «Związek Literatów Polskich». *Literatura i sztuka*. Encyklopedia PWN. Արխիվացված է օրիգինալից 2014 թ․ փետրվարի 2-ին. Վերցված է 2012 թ․ մայիսի 16-ին.
3. 1 2  «Związek Literatów Polskich (ZLP)». Instytut Książki, Poland. 2012. Արխիվացված է օրիգինալից 2016 թ․ մարտի 4-ին. Վերցված է 2012 թ․ մայիսի 16-ին.
4. ↑  Jarosław Klejnocki. «Związki pisarzy». *Raptularz końca czasów*. Wydawnictwoliterackie.pl. Արխիվացված է օրիգինալից 2014 թ․ փետրվարի 2-ին. Վերցված է 2012 թ․ մայիսի 17-ին.
5. 1 2  «Historia Związku Literatów Polskich». *Homepage*. ZLP Literaci.eu, Magazyn Związku Literatów Polskich. 2007 թ․ մարտի 22. Արխիվացված է օրիգինալից 2013 թ․ փետրվարի 13-ին. Վերցված է 2012 թ․ մայիսի 18-ին.
6. ↑  «Związek Literatów Polskich, ZLP». *Literatura*. Encyklopedia WIEM. Արխիվացված է օրիգինալից 2016 թ․ մարտի 3-ին. Վերցված է 2012 թ․ մայիսի 16-ին.
**Գեորգ II Հանովերցի** (Ջորջ Օգոստոս), Հանովերի կորֆյուրստ և Բրունսվիկ-Լյունեբուրգի դուքս 1727 թվականի հունիսի 11-ից (22), Ջորջ I-ի որդին։ Բրիտանիայի վերջին միապետը, որը ծնվել է Բրիտանիայից դուրս։

Որպես թագավոր 1727 թվականից՝ Ջորջը համեմատաբար քիչ ազդեցություն ուներ բրիտանական ներքին քաղաքականության վրա, որը հիմնականում վերահսկվում էր բրիտանական խորհրդարանի կողմից։ Որպես Սրբազան Հռոմեական կայսրության կորֆյուրստ, նա 12 ամառ անցկացրեց Հաննովերում, որտեղ ավելի անմիջական վերահսկողություն ուներ հանրային քաղաքականության վրա։ Նա բարդ հարաբերություններ ուներ իր ավագ որդու՝ Ֆրեդերիկի հետ, ով աջակցում էր խորհրդարանական ընդդիմությանը։ Ավստրիական իրավահաջորդության պատերազմի ժամանակ Ջորջը կռվել է Դետինգենի ճակատամարտում 1743 թվականին և այդպիսով դարձել է բրիտանացի վերջին միապետը, ով անձամբ է առաջնորդել զորքերը մարտի։

1745 թվականին բրիտանական գահի կաթոլիկ հավակնորդ Ջեյմս Ստյուարտի («Ծեր հավակնորդ») կողմնակիցները Ջեյմսի որդու՝ Չարլզ Ստյուարտի («Երիտասարդ հավակնորդ» կամ «Գեղեցիկ արքայազն Չարլի») գլխավորությամբ, Հակոբական վերջին ապստամբության ժամանակ փորձեցին տապալել Գեորգին,բայց չհաջողվեց։ 1751 թվականին արքայազն Ֆրեդերիկի անսպասելի մահից հետո Ջորջի թոռը՝ Ջորջ III-ը, դարձավ ակնհայտ ժառանգորդ և ի վերջո թագավոր։

Գեորգը համակրում էր Վիգերի կուսակցությանը։ Իր գահակալության առաջին տարիներին կարևոր դեր է խաղացել Վիգերի առաջնորդ Ռոբերտ Ուոլփոլը, ով համարվում է Մեծ Բրիտանիայի առաջին փաստացի վարչապետը։

Պատկերել է Թոմաս Հադսոնը
Ջորջի կենդանության օրոք օգտագործվել է երկու օրացույց՝ Հուլյան օրացույց (հին ոճ) և Գրիգորյան օրացույց (նոր ոճ)։ 1700 թվականի փետրվարի 19-ին (մարտի 1) Հանովերը հուլյանից անցավ Գրիգորյան օրացույցին։ Մեծ Բրիտանիան անցավ 1752 թվականի սեպտեմբերի 3-ին (14)։ Տարին սկսվեց հունվարի 1-ից, այլ ոչ թե մարտի 25-ից (այս օրը անգլիական Նոր տարին էր)։

Ջորջ II-ը ներկայացրել է միապետի պաշտոնական ծննդյան տարեդարձը տաք սեզոնին նշելու ավանդույթը։ Որոշումը կայացվել է այն պատճառով, որ այնքան էլ հարմար չէր պաշտոնական տոնակատարություններ անցկացնել օրացուցային ծննդյան օրը՝ ցուրտ և անձրևոտ նոյեմբերին, և շատ տպավորիչ իրադարձություններից պետք է հրաժարվեին։ Առաջին անգամ բրիտանական միապետի երկու ծննդյան օրը նշվել է 1748 թվականին, իսկ 20-րդ դարից բրիտանական թագավորի (թագուհու) պաշտոնական ծննդյան օրը նշվում է հունիսի առաջին, երկրորդ, ավելի քիչ հաճախակի երրորդ շաբաթ օրը։

Ծանոթագրություններ
------------------

1. ↑  «George II of Great Britain» (անգլերեն). 2022 թ․ հունիսի 18. `{{cite journal}}`: Cite journal requires `|journal=` (օգնություն)
**Կառլես Կոմամալա** (իսպ.՝ Carles Comamala, ապրիլի 17, 1889(1889-04-17), Մադրիդ, Իսպանիա - օգոստոսի 4, 1983(1983-08-04), Բարսելոնա, Իսպանիա), մասնագիտությամբ՝ օրթոպեդիկ վիրաբույժ, 1903-1912 թթ. Բարսելոնա ֆուտբոլային ակումբի հարձակվող։ 1909-1911 թթ. եղել է Բարսելոնայի տնօրենը։

Կենսագրություն
--------------

Կառլես Կոմամալան ծնվել է 1887 թվականին Իսպանիայի մայրաքաղաք Մադրիդում։

Կառլես Կոմամալան եղել է Բարսելոնա ֆուտբոլային ակումբի հիմնադիր Ժոան Գամպերի մոտ ընկերը։ Կառլես Կոմամալան եղել է Իսպանիայի նշանավոր հարձակվողներից մեկը։

Բացի ֆուտբոլիստ լինելուց, Կառլեսը նաև համարվում է Իռլանդիայի ֆուտբոլի ազգային հավաքականի հիմնադիրը։ Նա նաև խաղացել է Կասուալ ֆուտբոլային ակումբում։

Բացի ֆուտբոլից, Կառլես Կոմամալան նաև մեծ հռչակ է ունեցել լող և ռեգբի սպորտաձևերում։ Եղել է Կատալոնիայի Մարմնամարզության Ֆեդերացիայի առաջին նախագահը և հետագայում առաջին նախարարապետը։

Կառլես Կոմամալան նաև հետաքրքրված է եղել արվեստով։ Նա հռչակավոր ծաղրանկարիչ էր։ Նա է համարվում նաև Բարսելոնա ֆուտբոլային ակումբի ներկայիս զինանշանի հեղինակը։ 1910 թվականին նա է վերջնականապես տեսքի բերել Բարսելոնայի լոգոն՝ ավելացնելով վահանը։

Ծանոթագրություններ
------------------

1. ↑  «Edición del jueves, 28 noviembre 1907, página 4 – Hemeroteca – Lavanguardia.es» (իսպաներեն). Hemeroteca.lavanguardia.es. 1907 թ․ նոյեմբերի 28. Վերցված է 2010 թ․ մարտի 6-ին.
2. ↑  «Edición del jueves, 21 noviembre 1935, página 4 – Hemeroteca – elmundodeportivo.es» (Spanish). Hemeroteca.elmundodeportivo.es. 1935 թ․ նոյեմբերի 21. Վերցված է 2010 թ․ մարտի 6-ին.`{{cite web}}`: CS1 սպաս․ չճանաչված լեզու (link)
3. ↑  Dictionary of Barca. Antoni Closa, Jordi Blanco. Hardcover. Enc. Catalan 1999. ISBN 84-412-0126-9 / 84-412-0126-9 EAN: 9788441201262, Page 99
4. ↑  «Արխիվացված պատճենը». Արխիվացված է օրիգինալից 2009 թ․ հունվարի 23-ին. Վերցված է 2015 թ․ մայիսի 28-ին.
**Սենիխա Հաֆիզ Հիզալ** (1897, Ադափազար, Թուրքիա - հունիսի 22, 1985(1985-06-22), Թուրքիա), թուրք մանկավարժ և քաղաքական գործիչ։ Թուրքիայի Ազգային մեծ ժողովի առաջին 18 կին անդամներից։

Կենսագրություն
--------------

Սենիխա Հաֆիզը ծնվել է Հաֆիզի և նրա կնոջ՝ Հյուսնիյեի ընտանիքում 1897 թվականին։ Ֆաթիհի դպրոցում տարրական կրթություն ստանալուց հետո ավարտել է ուսումնարանն ու մանկավարժական քոլեջը։ 1918 թվականին ավարտել է Ստամբուլի համալսարանը՝ դառնալով այն ավարտած առաջին կանանցից մեկը։

1934 թվականին ազգանունների մասին օրենքի ընդունումից հետո վերցրել է Հիրալ ազգանունը։ Ամուսնացած չի եղել։ Մահացել է 1985 թվականի հունիսի 22-ին։

### Կարիերա

Համալսարանն ավարտելուց հետո աշխատել է կրթության ոլորտում։ Մասնավորապես դասավանդել է կենսաբանություն կանանց էրենկեյ լիցեյում, զբաղեցրել նաև կրթության ոլորտում տեսուչի պաշտոնը։

1931 թվականին հիմնադրել է «Նոր Թուրքիա (թուրքերեն՝ Yeni Türkiye)» դպրոցը Շիշլիում և ընդհուպ մինչև քաղաքական կարիերայի սկիզբը զբաղեցրել է նրա տնօրենի պաշտոնը։

Առաջադրվել է Ազգային մեծ ժողովի Հանրապետական ժողովրդական կուսակցության կողմից։ 1935 թվականին ընտրվել է Իլ Տրապիզոնից և դարձել Թուրքիայի Ազգային մեծ ժողովի առաջին 18 կին անդամներից մեկը։ ВԱնդամության ընթացքում ընդգրկված է եղել մի շարք կոմիտեների, այդ թվում՝ կրթության ոլորտի կոմիտեի կազմում։ 1936 թվականի հունիսի 13-ին ընդգրկվել է երեխաների պաշտպանության հասարակական Կոնգրեսի կազմում և ընտրվել նրա վարչության կազմում։ Հաջորդ ընտրություններում չի վերընտրվել, ուստի Հազալի քաղաքական կարիերան ավարտվել է 1939 թվականի ապրիլի 3-ին։

Դրանից հետո մինչև 1954 թվականը կրկին աշխատել է կրթության ոլորտում։

Ծանոթագրություններ
------------------

1. 1 2 3 4 5 6 7  Duroğlu, Sibel (2007). «Türkiye'de İlk Kadın Milletvekilleri» (PDF) (թուրքերեն). Ankara Üniversitesi Sosyal Bilimler Enstitüsü: 110–113. Արխիվացված է օրիգինալից (PDF) 2015 թ․ փետրվարի 7-ին. Վերցված է 2018 թ․ հոկտեմբերի 14-ին. `{{cite journal}}`: Cite journal requires `|journal=` (օգնություն)
2. ↑  «Tarihe yön veren kadınlar». *Հուրիեթ* (թուրքերեն). 2007 թ․ մարտի 8. Վերցված է 2018 թ․ հոկտեմբերի 13-ին.
**Գորչանսկի** (լեհ.՝ Gorczański Park Narodowy), ազգային պարկ Լեհաստանի հարավում։ Գտնվում է Փոքր Լեհաստանի վոյեվոդությունում՝ Լիմանովսկի և Նովոտարգսկի պովյատների տարածքում։

Աշխարհագրություն
----------------

Զբաղեցնում է Արևմտյան Բեսկիդներ լեռնազանգվածի մաս կազմող Գորչանսկի լեռների կենտրոնական և հյուսիսարևելյան մասը։ Այգին ստեղծվել է 1981 թվականին՝ 23,9 կմ² մակերեսով, իսկ ժամանակակից մակերեսը կազմում է 70,3 կմ², որից 65,91 կմ²-ը զբաղեցնում են անտառները, 0,19 կմ²-ը՝ ներքին ջրերը, 4,18 կմ²-ը՝ այլ հողեր։ Այգում բացակայում են խոշոր գետերն ու լճերը, կան միայն փոքր գետեր։ Գորչանսկի այգու ամենաբարձր կետը Տուրբաչ լեռն է (ծովի մակարդակից 1310 մ բարձրության վրա)։ Այգում կան մի քանի քարանձավներ։

Բուսական և կենդանական աշխարհ
----------------------------

Այգու տարածքում աճում են մոտ 900 տեսակի անոթային բույսեր, 25 տեսակի մամուռներ և 450 տեսակի քարաքոսեր։ Անտառները հիմնականում կազմված են եղևնիներից, կեչիներից ու եղևիններից։

Այգում բնակվում է ողնաշարավորների 185 տեսակ, որոնցից 21-ն ընդգրկված են Լեհաստանի կենդանիների Կարմիր գրքում։ Դրանցից են կարպատյան տրիտոնը, տետերև շեղաչքը, սպիտակամեջք փայտփորիկը, եռամատ փայտփորիկը, խլահավը, փոքր շահնարծիվը, քարարծիվը, բվեճը, երկարապոչ անտառաբուն, ճնճղուկանման բվեճը թավշաոտ բվիկը, անտառային քնամոլը, երկգույն մաշկեղ չղջիկը, հյուսիսային չղջիկը, գորշ արջը, փոքր պայտաքիթը, քնամուկը, լուսանը, գորշ գայլը և անտառային կատուն։ Ազգային պարկի տարածքում բնակվում են ավելի քան 9 տեսակի չղջիկներ, 130 տեսակի թռչուններ (նրանցից շուրջ 100 տեսակը բնադրում է այգում) և 7 տեսակի երկկենցաղներ։

Ծանոթագրություններ
------------------

1. ↑  Бескиды // «Банкетная кампания» 1904 — Большой Иргиз. — М. : Большая российская энциклопедия, 2005. — С. 412. — (Большая российская энциклопедия : [в 35 т.] / гл. ред. Ю. С. Осипов ; 2004—2017, т. 3). — ISBN 5-85270-331-1.
2. ↑  «Gorczanski National Park». *Polish National Parks*. University of Adam Mickiewicz, Poland (Uniwersytet im. Adama Mickiewicza w Poznaniu). 2008. Արխիվացված է օրիգինալից 2013 թ․ ապրիլի 5-ին. Վերցված է 2013 թ․ հունվարի 11-ին.

Արտաքին հղումներ
----------------

* Պաշտոնական կայք (Լեհերեն)
**Սուչժոուի դասական այգիներ** (չին.` 苏州园林), այգիների խումբ է Չինաստանի Ցզյանսու նահանգի Սուչժոու շրջանում, որոնք դասվել են ՅՈՒՆԵՍԿՕ-ի համաշխարհային ժառանգության ցանկին։

Ընդգրկելով գրեթե հազար տարվա ժամանակահատված՝ Հյուսիսային Սոնգից մինչև Ցինի ուշ դինաստիաները (11-19-րդ դար), այս այգիները, որոնց մեծ մասը կառուցվել են գիտնականների կողմից, ստանդարտացրել են դասական Չինական այգիների ձևավորման հիմնական առանձնահատկությունները՝ կառուցված լանդշաֆտներով, ժայռերի, բլուրների և գետերի բնական տեսարաններ՝ ռազմավարական տեղակայված տաղավարներով և պագոդաներով։

Այս այգիների նրբագեղ գեղագիտությունն ու նրբությունը, նրանց նուրբ ոճն ու առանձնահատկությունները հաճախ ընդօրինակվում են Չինաստանի այլ մասերի տարբեր այգիների կողմից, ներառյալ տարբեր Կայսերական այգիները, ինչպիսիք են Չենդե լեռնային հանգստավայրում։ ՅՈՒՆԵՍԿՕ-ի համաձայն՝ Սուչժոուի այգիները «ներկայացնում են չինական լանդշաֆտային այգիների դիզայնի զարգացումը ավելի քան երկու հազար տարվա ընթացքում» և դրանք պարտեզի արվեստի «ամենամշակված ձևն» են։

Այս լանդշաֆտային այգիները ծաղկում էին Մինգից մինչև վաղ Ցին դինաստիաների կեսերը, ինչի արդյունքում ստեղծվեցին մոտ 200 մասնավոր այգիներ : Այսօր Սուչժոում կան 69 պահպանված այգիներ, և դրանք բոլորը համարվում են պահպանվող «Ազգային ժառանգության վայրեր» : 1997 և 2000 թվականներին Սուչժոուի լավագույն այգիներից ութը, և մոտակա հնագույն Տոնգլի քաղաքից մեկը ընտրվել են ՅՈՒՆԵՍԿՕ-ի կողմից՝ որպես Համաշխարհային ժառանգության վայր՝ ներկայացնելու Սուչժոուի ոճով դասական այգիների արվեստը։

Այգիներ
-------

| Պատկեր | Անվանում | Տարեթիվ |
| --- | --- | --- |
|  | Համեստ ադմինիստրատորի այգի (拙政园/拙政園; Zhuōzhèng Yuán) | 1997 |
|  | Երկարատև այգի (留园/留園; Liú Yuán) | 1997 |
|  | Ցանցերի այգու վարպետ (网师园/網師園; Wǎngshī Yuán) | 1997 |
|  | Լեռնա Վիլլա՝ գրկախառնված գեղեցկություն (环秀山庄/環秀山莊; Huánxiù Shānzhuāng) | 1997 |
|  | Այգի զույգերի համար (耦园/耦園; Ŏu Yuán) | 2000 |
|  | Մշակության այգի (艺圃/藝圃; Yì Pǔ) | 2000 |
|  | Մեծ ալիքի տաղավար (沧浪亭/滄浪亭; Cāng Làng Tíng) | 2000 |
|  | Առյուծների պուրակ այգի (狮子林园/獅子林園; Shī Zǐ Lín Yuán) | 2000 |
|  | Նահանջի և արտացոլման այգի (退思园/退思園; Tuìsī Yuán) | 2000 |

Տես նաև
-------

* Չինական այգիներ

Ծանոթագրություններ
------------------

1. 1 2  «Classical Gardens». Chinavista.com. Արխիվացված է օրիգինալից 2012 թ․ օգոստոսի 24-ին. Վերցված է 2012 թ․ դեկտեմբերի 1-ին.
2. ↑  Liu, Dunzhen and Joseph C. Wang (1993). *Chinese classical gardens of Suzhou*. McGraw-Hill. էջ 12.
3. 1 2  «World Heritage List (Suzhou)». UNESCO Advisory Body Evaluation. 1996 թ․ հուլիսի 26. `{{cite journal}}`: Cite journal requires `|journal=` (օգնություն)
4. ↑  Robert Ivy, FAIA. «I.M. Pei returns to his family's hometown in China and designs the Suzhou Museum for a sensitive, historic site». *Architectural Record*.
5. ↑  «Flowing Serenity - The Chinese Garden». Emel magazine Issue 73 October 2010.

Արտաքին հղումներ
----------------

* Classical Gardens of Suzhou - UNESCO World Heritage
**«Ատլետիկո Ռաֆաելա»** (իսպ.՝ Asociación Mutual Social y Deportiva Atlético de Rafaela), արգենտինական ֆուտբոլային ակումբ Ռաֆաելա քաղաքից։

Պատմությունը
------------

Ակումբը հիմնադրվել է 1907 թվականի հունվարի 13-ին։ Թիմը սկզբից անվանվել է «*Արգենտինո Ատլետիկո Ռաֆաելա*»։

Ակումբի տնային մարզադաշտը եղել է «*Էստադիո Ռաֆաելա*»-ն, որը տեղավորել է 16000 հանդիսականի։ Ներկայումս թիմը տնային հանդիպումների մարզադաշտը «Նուվեո Մոնումենտալ»-ն է, տարողությոընը՝ 14660 մարդ։

Պրիմերա B-ում իր դեբյուտը «*Ատլետիկո Ռաֆաելա*»-ն նշել է 1989 թվականին։ Դեբյուտից հետո թիմը առաջնության շրջանակներում անցկացրել է 14 մրցաշրջան, իսկ 2002/2003 մրցաշրջանի արդյունքում դարձել է առաջնության հաղթող և ստացել Արգենտինայի առաջնությունում հանդես գալու իրավունք։ 2003/2004 մրցաշրջանում Արգենտինայի առաջնության 20 թիմերի շարքում գրավել է 18-րդ տեղը և ուղարկվել B դիվիզիոն։

Հաջորդ մրցաշրջանում թիմը B դիվիզիոնում գրավել է 4-րդ տեղը և ստացել Արգենտինայի առաջնությունում հանդես գալու իրավունք։

2010/2011 մրցաշրջանի արդունքներով «*Ատլետիկո Ռաֆաելա*»-ն դարձել է Պրիմերա B-ի չեմպիոն։

Մրցաշրջաններ
------------

* Պրիմերա B - 21 մրցաշրջան
* Արգենտինայի առաջնություն - 6 մրցաշրջան

Ձեռքբերումներ
-------------

* Պրիմերա B-ի չեմպիոն - 2002/03, 2010/11

Հայտնի ֆուտբոլիստներ
--------------------

* Արգենտինա Գուստավո Ալվարո
* Արգենտինա Մարսելո Բարովերո
* Արգենտինա Վալտեր Գայտան
* Արգենտինա Սեզար Կարինիյանո
* Արգենտինա Սեբաստիան Կառերա
* Արգենտինա Գաբրիել Սչուռեր

Հայտնի մարզիչներ
----------------

* Արգենտինա Խոսե Լուիս Բրաուն

Ծանոթագրություններ
------------------

1. ↑  «Stadium Capacity». Արխիվացված է օրիգինալից 2015 թ․ օգոստոսի 6-ին. Վերցված է 2017 թ․ հունիսի 29-ին.

Արտաքին հղումներ
----------------

* Պաշտոնական կայքը (իսպ.)
* Երկրպագոների կայքը (իսպ.)
**Իվան Սկիցկո** (ռումիներեն՝ **Ivan Schitco.** ծնված 2003 թվականի հունվարի 4-ին), մոլդովացի շախմատիստ, գրոսմայստեր (GM, 2022)։

Կենսագրություն
--------------

Սկիցկոն մոլդովացի լավագույն պատանի շախմատիստներից է։ Մարզվել է միջազգային վարպետ Բորիս Իտկիսի մոտ, պարբերաբար մասնակցել շախմատի ֆեդերացիայի կատարողական կենտրոնի սեանսներին՝ վաստակաշատ մարզիչ գրոսմայստեր Դմիտրի Սվետուսկինի ղեկավարությամբ: Մասնակցել է շախմատի Եվրոպայի և աշխարհի պատանեկան առաջնությունների: 2012 թվականին շախմատի աշխարհի դպրոցականների առաջնությունում նվաճել է բրոնզե մեդալ։ 2017 թվականի նոյեմբերին առաջին տեղն է զբաղեցրել Ռուսաստանի մայրաքաղաք Մոսկվայում կայացած Բոտվիննիկի գավաթի միջազգային մրցաշարում, որին մասնակցում էին 11 երկրների ուժեղագույն պատանիներ, այդ թվում՝ միջազգային տիտղոսներ ունեցող 8 շախմատիստներ։ 2019 թվականին Իվան Սկիցկոն դարձել է մինչև 17 տարեկանների շախմատի Եվրոպայի դպրոցական առաջնության հաղթող։ 

Սկիցկոն Մոլդովայի հավաքականի կազմում հանդես է եկել շախմատի օլիմպիադայում .

* 2022 թվականին Չեննայում անցկացված 44-րդ շախմատային օլիմպիադայում որպես թիմի առաջատար՝ մրցելով առաջին խաղատախտակի վրա, գրանցել է այսպիսի արդյունք. (+2, =7, -1):  Ընդ որում՝ ոչ-ոքի է արել շախմատի աշխարհի չեմպիոն Մագնուս Կարլսենի հետ, իր երկրի հավաքականի համար ապահովել 6-րդ տեղը, ինչը աննախադեպ հաջողություն էր։

Սկիցկոն Մոլդովայի հավաքականի կազմում հանդես է եկել նաև 2019 թվականին Բաթումում անցկացված շախմատի Եվրոպայի թիմային առաջնությունում՝ գրանցելով այսպիսի արդյունք. (+3, =1, -3): :

* 

Այդ նույն տարում նա արժանացել է ՖԻԴԵ-ի միջազգային վարպետի (IM) կոչման,  դրանից երեք տարի անց էլ ստացել է ՖԻԴԵ-ի գրոսմայստերի (GM) կոչում։ 

Սկիցկոն իրավունք է ստացել մասնակցելու Շախմատի աշխարհի գավաթի 2023 թվականի խաղարկությանը, որտեղ առաջին շրջանում հաղթել է վարկանօշով 107-րդը համարվող Նիջաթ Մամեդովին, իսկ երկրորդ շրջանում՝ 22-րդը դասակարգված Սեմ Շենքլանդին ։

2022 թվականի դրությամբ Սկիցկոն Դալլաս քաղաքի տեխասյան համալսարանի ուսանող է և այդ համալսարանի շախմատային թիմի անդամ էր:

Ծանոթագրություններ
------------------

1. ↑  European School Chess Championship - Boys & Girls U17
2. ↑  «Chess-Results Server Chess-results.com - 44th Olympiad Chennai 2022». *chess-results.com*.
3. ↑  Magnus Carlsen vs Ivan Schitco || Chess Olympiad 2022 - R10
4. ↑  «22nd European Team Chess Championship 2019 Open». *chess-results.com*.
5. ↑  IM title application
6. ↑  GM title application
7. ↑  Ivan Schitco - Chess.com
8. ↑  HOME OF U.S. CHAMPIONSHIP CHESS & THE COUNTRY’S TOP PLAYERS

Արտաքին հղումներ
----------------

* Ivan Schitco rating card at FIDE
* Ivan Schitco player profile and games at Chessgames.com
* Ivan Schitco chess games at 365Chess.com
**Սպեկտրալ գիծ**, սպեկտրի առանձնահատկությունն է, որն արտահայտվում է սպեկտրի որոշ հատվածների ճառագայթման արտահայտված պայծառությամբ (լուսավոր, էմիսսիոն(ճառագայթման) գծեր, սպեկտրալ մաքսիմումներ) կամ արտահայտված մթությամբ (մութ գծեր, կլանման գծեր, սպեկտրալ մինիմումներ)։

Անընդհատ սպեկտր։
Կլանման սպեկտր։
Ճառագայթման սպեկտր։
Մնացորդային ինտեսիվություն անվանում են անընդհատ սպեկտրի հետ համեմատ սպեկտրալ գծերի ուժեղացված/թուլացված ճառագայթումը։

Մնացորդային ինտեսիվության կախվածությունը հաճախությունից արտահայտող ֆունկցիան կոչվում է գծերի պրոֆիլ։

Յուրաքանչյունր ատոմի կողմից ճառագայթվող սպեկտրալ գծերի քանակը, հեռավորությունը և երկարությունը յուրահատուկ են (ինչպես մատնահետքեր, որոնցով կարելի է ճանաչել դրանց)։ 

Յոհան Բալմերին հաջողվեց հայտաբերել բանաձև, որի միջոցով կարելի է պարզել (ջրածնի համար) այդ սպեկտրալ գծերից յուրաքանչյուրի երկարությունը (λ)՝

* {\displaystyle \lambda =\mathrm {B} ^{2}\*\mathrm {M} ^{2}/(\mathrm {M} ^{2}-\mathrm {N} ^{2}),} (որտեղ M և N — ամբողջ թվեր են, а B — հաստատուն է, որը հավասար է 364,56 նմ).

Ծանոթագրություններ
------------------

1. ↑  «Спектральная линия» (ռուսերեն). 2018 թ․ օգոստոսի 25. `{{cite journal}}`: Cite journal requires `|journal=` (օգնություն)
2. ↑  Mills, Charles W. (2013). «The professional ideology of social pathologists / Transl. and intr. by A.M. Korbut». *Sociological Journal*. **0** (1): 10–35. doi:10.19181/socjour.2013.1.361. ISSN 1562-2495.

Տես նաև
-------

* Սպեկտրալ անալիզ
* Կլանման սպեկտրալ գիծ
* Ջրածնի սպեկտր

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Սպեկտրալ գիծ» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա · Բրիտանիկա · Մեծ նորվեգական |
|  |
| Չափորոշչային վերահսկողություն | GND: 4182165-8 · Microsoft: 4839761 |

 |
**Էսեյսա միջազգային օդանավակայան** (իսպ.՝ Aeropuerto Internacional Ministro Pistarini), կոմերցիոն օգտագործման համար նախատեսված օդանավակայան, որը գտնվում է Մեծ Բուենոս Այրեսի գոտում՝ Էսեյսա քաղաքի մերձակայքում։ Համարվում է Արգենտինայի խոշորագույն միջազգային օդանավակայանը և որպես օդանավափոխության հանգույց է ծառայում *Aeropuerto Internacional Ministro Pistarini* և *LAN Argentina* ավիափոխադրողների համար։

Պատմություն
-----------

Կոչվում է Արգենտինայի նախկին նախարարներից մեկի՝ գեներալ Խուան Պիստարինիի (իսպ.՝ Juan Pistarini, 1882—1956 թթ.) անունով։ Օդանավակայանն ամբողջությամբ նախագծվել և կառուցվել է արգենտինացի ճարտարապետների ու ինժեներների ջանքերով, 1945-1949 թվականներին։ Դրա շինարարությունը Խուան Պերոնի նախագահական առաջին ժամկետի ընթացքում կազմված և ընդունված հնգամյա պլանի կարևորագույն նախագիծն էր համարվում։

Օդանավակայանը ծառայում է թե՛ քաղաքացիական և թե՛ ռազմական նպատակների։ Առաջին քաղաքացիական ինքնաթիռն այստեղից օդ է բարձրացել 1946 թվականին՝ ուղղություն վերցնելով դեպի Լոնդոն։

1973 թվականի հունիսի 23-ին Էսեյսա օդանավակայանում զինված բախում է տեղի ունեցել պերոնականների աջ և ձախ խմբավորումների ներկայացուցիչների միջև։ Արյունալի այդ բախման հետևանքով զոհվել է 13 և տարբեր աստիճանի ծանրության վերքեր ստացել 380 մարդ։

Սպասասրահներից մեկը

Ծանոթագրություններ
------------------

1. ↑
2. ↑  CIVIL AVIATION NEWS
3. ↑  *Строганов А. И.* Новейшая история стран Латинской Америки. — М.: Высшая школа, 1995. — С. 240. — 415 с. — ISBN 5-06-002830-5
4. ↑  Pablo Calvo (2008 թ․ օգոստոսի 28). «Ezeiza, una masacre que causó el estallido del peronismo» (իսպաներեն). Clarín. Արխիվացված է օրիգինալից 2013 թ․ հոկտեմբերի 3-ին. Վերցված է 2014 թ․ փետրվարի 17-ին.

Արտաքին հղումներ
----------------

* Aeropuerto Buenos Aires / Ezeiza at Aeropuertos Argentina 2000 (official web site – English)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Էսեյսա միջազգային օդանավակայան» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | VIAF: 173454016 · WorldCat VIAF: 173454016 |

 |
**«Նվիրվածություն»** (անգլ.՝ Devotion),  Բրոնտե քույրերի մասին ֆիլմ-կենսագրություն` հորինված իրադարձությունների ավելացմամբ։ Կինոնկարում իր վերջին դերն է խաղացել Մոնթեգյու Լավը։ Դերասանը մահացել է ֆիլմի թողարկումից երեք տարի առաջ։

Բրոնտե քույրերի կյանքի մասին ֆիլմը նկարահանվել է 1946 թվականին։ Գլխավոր դերերը կատարել են Այդա Լուպինոն (Էմիլի Բրոնտե), Փոլ Հենրեյդը (Արթուր Բել Նիքոլս) և Օլիվիա դե Հևիլլենդը (Շառլոթ Բրոնտե)։

Սյուժե
------

1800-ականների սկզբին Շառլոթի և Էնն Բրոնտե քույրերը պատրաստվում են հեռանալ իրենց ընտանիքից, որտեղ ապրում էին Էմիլիի քույրը, Բրենուելլի եղբայրը, հորաքույրն ու հայրը, որպեսզի աշխատեն որպես տնային դաստիարակչուհիներ։ Շառլոթն ու Էննը ցանկանում են իմանալ, թե ինչպիսին է կյանքը տնից դուրս, որպեսզի գրեն դրա մասին։ Նրանց եղբայրը՝ Բրենուելլը, տաղանդավոր նկարիչ է, նրան խնամում է Էմիլին, իսկ Շառլոթն ու Էննը մտադիր են գումար վաստակել՝ աշխատելով որպես տնային դաստիարակչուհիներ, որպեսզի եղբայրը Լոնդոնում արվեստ սովորելու հնարավորություն ունենա։ Մի գիշեր, երբ Բրենուելլը հարբում է տեղական պանդոկում, գալիս է իր հոր նոր վիկարիոսը՝ Արթուր Նիքոլսը։ Բրենուելլը պահանջում է, որ Արթուրն իրեն ուղեկցի քահանայի տուն։ Սկզբում Արթուրը հրաժարվում է՝ մտածելով, թե արդեն շատ ուշ է, բայց հետո տեսնելով, որ Բրենուելլը շատ հարբած է, համաձայնում է։ Էմիլին բացում է դուռը և կարծում է, թե Արթուրն իր եղբոր բաժակի ընկերներից է։ Հաջորդ օրը, երբ Բրենուելլը մեկնում է Լոնդոն, Արթուրը նորից է հայտնվում։ Երբ նա ողջունում է ընտանիքի ղեկավար Պատրիկ Բրոնտեին, Էմիլիի սխալը պարզվում է, և նա և Արթուրը դառնում են ընկերներ։ Մի օր Էմիլին Արթուրին ցույց է տալիս այն միայնակ տունը, որը ոգեշնչել է իրեն գրելու «Մոլեգին հողմերի դարավանդ» վեպը։ Որոշ ժամանակ անց տուն է վերադառնում հիասթափված Բրենուելը՝ քույրերին հանդիմանելով իր անվճարունակության համար։ Շառլոթն ու Էննը նույնպես վերադառնում են հայրական տուն։ Թորնթոնի հարևանությամբ պարահանդեսի ժամանակ Արթուրը հմայվում է Շառլոթի գեղեցկությամբ։ Երբ Շառլոթը հասկանում է, որ Էմիլին հետաքրքրվում է վիկարիոսով, ավագ քույրը նույնպես սկսում է հետաքրքրվել նրանով։

Դերերում
--------

* Օլիվիա դե Հևիլլենդ - Շառլոթ Բրոնտե
* Այդա Լուպինո - Էմիլի Բրոնտե
* Նենսի Քոուլմեն - Էնն Բրոնտե
* Արթուր Քենեդի - Բրենուելլ Բրոնտե
* Մոնտեգյու Լավ - Պատրիկ Բրոնտե
* Էթել Գրիֆիս - հորաքույր Բրենուելլ
* Վիկտոր Ֆրանսեն - Կոնստանտին Էժե
* Օդետա Միրտիլ - մադամ Էժե
* Պոլ Հենրեյդ - վիկարիոս Արթուր Նիքոլս
* Սիդնի Գրինսթրիթ - Ուիլյամ Թեքերեյ
* Ռեջինալդ Շեֆիլդ - Չարլզ Դիքենս
* Էդմունդ Բրեոն - սըր Ջոն Թորնթոն
* Մեյ Ուիթի - Լեդի Թորնթոն
* Էյլի Մելիոն - Լեդի Թորնթոնի ընկերուհին պարահանդեսու
* Դորիս Լլոյդ - տիկին Ինգրեհեմ
* Ուոլիս Քլարկ - պարոն Ջորջ Սմիթ
* Հարի Քորդինգ - վախեցած ձիերի կառապան (լուսագրերում նշված չէ)

Ծանոթագրություններ
------------------

1. ↑  «Devotion (1946) - Overview - TCM.com». *Turner Classic Movies*.

Արտաքին հղումներ
----------------

* Ֆիլմի մասին(անգլ.) bronteana.wordpress.com կայքում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Նվիրվածություն» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Filmportal · Internet Movie Database · Rotten Tomatoes |
|  |
| Բառարաններ և հանրագիտարաններ | Բրիտանիկա |

 |
**TAFE NSW**, Ավստրալիայի ամենամեծ մասնագիտացված կրթական և վերապատրաստման համալսարանը։ Յուրանքանչյուր տարի ցանցը պատրաստում է ավելի քան 500'000 ուսանողներ կրթական հաստատություններում, աշխատավայրում, առցանց կամ հեռավար ուսուցման մեթոդներով։ Այն հիմնադրվել է 1990 թվականին TAFE-ի հանձնաժողովի ակտով որպես անկախ նահանգային մարմին։

Պատմություն
-----------

Ավելի քան 130 տարի հաստատության նպատակը եղել է աշխատուժի վերապատրաստումը։ Երկրորդ համաշխարհային պատերազմի ընթացքում և հետո շարունակեց աճել տեխնիկական կրթության պանահջարկը Նոր Հարավային Ուելսում։ Տեխնիկական կրթությունն անհրաժեշտ էր պատերազմում Ավստրալիայի ավանդը մեծացնելու, իսկ պատերազմից հետո օգնելու տղամարդկանց և կանանց անցում կատարել քաղաքացիական աշխատանքի։

Մեծ ճգնաժամի սկզբնական տարիներին տուժեց տեխնիկական կրթությունը, որից հետո հարկ եղավ ընդլայնել վերապատրաստման ծառայությունները` օգնելու կրճատել գործազրկության բարձր մակարդակը 1930-ականների կեսերին։

Կառավարում
----------

TAFE NSW-ի համար պատասխանատու է Ավստրալիայի տարածաշրջանային զարգացման, հմտությունների և փոքր բիզնեսի նախարարը։

Ծանոթագրություններ
------------------

1. ↑  «OUR HISTORY». *tafensw.edu.au*.
2. ↑  «Second chance not second best : a history of TAFE NSW 1949-1997» (PDF). *opus.lib.uts.edu.au*. 2010. Արխիվացված է օրիգինալից (PDF) 2018 թ․ հոկտեմբերի 29-ին. Վերցված է 2018 թ․ հոկտեմբերի 29-ին.

Արտաքին հղումներ
----------------

* Պաշտոնական կայք

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Չափորոշչային վերահսկողություն | ISNI: 0000000107038464 · VIAF: 149087095 · WorldCat VIAF: 149087095 |

 |
**Ամանորյա հրավառություն Սիդնեյում**,  ամենամյա տոնական միջոցառում, որը անցկացվում է Նոր տարվա նախօրեին ավստրալիական Սիդնեյում։

Գալիք Նոր տարվա տոնակատարությունը սկսվում է ավստրալիական ժամանակով 20։30 և ավարտվում՝ 0:30։

Հիմնական տեսարաններն են երկու հրագործական ներկայացում Հարբոր բրիջ կամրջից մինչև Պորտ-Ջեկսոն ծովածոց։ Առաջին ամանորյա հրավառությունը կոչվում է ընտանեկան և սկսվում է 21:00, հրավառության երկրորդ՝ կեսգիշերային համազարկը, որը հեռարձակվում է զանգվածային լրատվամիջոցների կողմից ամբողջ երկրում, լուսավորում է գիշերային Սիդնեյը Նոր տարվա գալուստով։

Պատմություն
-----------

1976-ին Սիդնեյի քաղաքային կոմիտեն որոշել է 1956 թվականից անցկացվող*Waratah Festival* փառատոնի հիման վրա վերստեղծել նորը՝ Սիդնեյի փառատոնը[en]։ Ծրագրային կոմիտեի առաջին նիստում որոշվել է այս նոր փառատոնի մեկնարկը տալ Ամանորի նախօրեին տոնական հրավառությամբ։

Սթիվեն Հոլը՝ 1977-1994 թվականների հրավառության գործադիր տնօրենը, ստանձնել է այս տոնական միջոցառման կազմակերպումը։ Հարբոր բրիջ կամուրջը ընտրվել է որպես հրավառության հարթակ՝ 1983 թվականին Նյու-Յորքի Բրուքլինի կամրջի վրա նրա 100-ամյակի առթիվ հրավառության տպավորության ներքո։

Հրարվեստագետ Սիդ Հովարդը ապահովել է Սիդնեյի նավահանգստում հրավառություն անցկացնելու տեխնիկական մասը։ Առաջին տոնական հրավառությունը տեղի է ունեցել 1986 թվականին՝ Թագավորական ավստրալիական նավատորմի 75-ամյակի տոնակատարության ժամանակ։ Ամանորի նախօրեին Հարբոր բրիջում հրավառությունը անցկացվում է 1996 թվականից։ Սիդնեյի ամանորյա հրավառությունը Ամանորի գիշերը առաջին զանգվածային հրատեխնիկական ներկայացումն է և անպայման հայտնվում է Նոր տարվա միջազգային ժամանակագրության մեջ։

* Ամանորյա հրավառություններ
* 2004—20052004—2005
* 2007—20082007—2008
* 2008—20092008—2009
* 2018—20192018—2019

Ծանոթագրություններ
------------------

1. ↑  «Fireworks virtuoso sparks a spectacle». *The Sydney Morning Herald*. 1998 թ․ հունվարի 28. Վերցված է 2011 թ․ հոկտեմբերի 16-ին.
2. ↑  «Biggest Fireworks Show Planned at Bridge». *The New York Times* (ամերիկյան անգլերեն). 1983 թ․ մայիսի 23. ISSN 0362-4331. Վերցված է 2019 թ․ հուլիսի 5-ին.
3. ↑  An Explosion of Brilliance: Syd Howard’s Fireworks
4. ↑  KIrvin (2011 թ․ հունվարի 1). «Sydney Makes its Mark and welcomes the new decade:: Sydney Media:: City of Sydney». Sydney Media. Վերցված է 2012 թ․ ապրիլի 14-ին.

Արտաքին հղումներ
----------------

* Sydney Harbour — New Year’s Eve Fireworks
* Sydney’s New Year’s Eve celebrations 'will be the best so far' (2018/19)
* Ամանորյա հրավառությունը Սիդնեյում
* Ամանորյա հրավառություն Սիդնեյում
**Հերբերտ Ֆանդել** (գերմ.՝ Herbert Fandel, մարտի 9, 1964(1964-03-09), Kyllburg, Eifelkreis Bitburg-Prüm, Ռայնլանդ Պֆալց, Գերմանիայի Ֆեդերատիվ Հանրապետություն), գերմանացի նախկին ֆուտբոլային մրցավար, որը վարել է 2007 թվականի ՈՒԵՖԱ-ի Չեմպիոնների լիգայի եզրափակիչը։ Ֆանդելը 2006 թվականին վարել է ՈՒԵՖԱ-ի գավաթի եզրափակիչ անգլիական «Միդլսբրոյի» և իսպանական «Սևիլիայի» միջև խաղը։ Նա նաև մրցավար է եղել 2005 թվականի ՖԻՖԱ-ի Կոնֆեդերացիաների գավաթի խաղարկությունում, որը տեղի է ունեցել Գերմանիայում։ Նա սպասարկեց 2000 թվականի ամառային օլիմպիական խաղերը Սիդնեյում։ Զբաղվածությամբ երաժշտական դպրոցի տնօրեն, ամուսնացած է, ունի երկու երեխա։

Նա ավարտեց իր դաշտային կարիերան 2009 թվականի հունիսի 8-ին և 2010 թվականից ղեկավարում էր Գերմանիայի ֆուտբոլի ասոցիացիայի մրցավարական հանձնաժողովը։

Հատկանշական հանդիպումներ
------------------------

### 2007 Չեմպիոնների լիգայի եզրափակիչ

Ֆանդելը նշանակվել է ՈՒԵՖԱ-ի կողմից՝ 2007 թվականին ՈՒԵՖԱ-ի Չեմպիոնների լիգայի եզրափակիչը սպասարկելու A.C. Milan-ի և Liverpool F.C-ի միջև։ Աթենքի օլիմպիական մարզադաշտում։ Նա ցույց տվեց չորս դեղին, երկուական յուրաքանչյուր կողմի համար։ Ընդմիջումից անմիջապես առաջ «Միլանը» առաջ անցավ հաշվի մեջ։ Միլանը հաղթեց 2-1 հաշվով։

### Euro 2008 Qualifier: Denmark v. Sweden

2007 թվականի հունիսի 2-ին Ֆանդելը ստանձնեց Եվրո 2008-ի ընտրական փուլի Դանիա-Շվեդիա խաղը Կոպենհագենում, որը ՈՒԵՖԱ-ի պատմության մեջ առաջին ընտրական խաղն էր երկու թիմերի միջև։ Դանիայի հավաքականը 3-3 0-3 հաշվով զիջեց, երբ 89-րդ րոպեին Ֆանդելը 11 մետրանոց նշանակեց Շվեդիային և հեռացրեց դանիացի կիսապաշտպան Քրիստիան Պոուլսենին՝ Մարկուս Ռոզենբերգի որովայնին հարվածելու համար։ Վայրկյաններ անց, նախքան 11 մետրանոցը իրացնելուց առաջ, դանիացի երկրպագուն վազեց խաղադաշտ և հարձակվեց Ֆանդելի վրա՝ կարողանալով ձեռքը դնել մրցավարի պարանոցին, նախքան դանիացի ֆուտբոլիստները նրան հետ պահել էին։ Արդյունքում պաշտոնյաները լքել են խաղադաշտը՝ թողնելով խաղը։

### Եվրո 2008

2008 թվականի հունիսի 7-ին Ֆանդելը գլխավորում էր Եվրո 2008-ի A խմբի Պորտուգալիա-Թուրքիա խաղը։ Նա երեք խաղացողի համար դեղատոմս է վերցրել Թուրքիայի համար, և խաղն ավարտվել է Պորտուգալիայի հաղթանակով՝ 2–0 հաշվով։

Նա նաև գլխավորեց Իսպանիա - Իտալիա քառորդ եզրափակիչը Վիեննայում 2008 թվականի հունիսի 22-ին, որտեղ Իսպանիան հաղթեց 11 մետրանոցներով 4-2 հաշվով։

Ծանոթագրություն
---------------

1. ↑  UEFA Champions league final appointment from www.uefa.com
2. ↑  Referee abandons Euro qualifier, from BBC, retrieved 3 June 2007
3. ↑  Italians turn ugly as Spain are left to look for a bit extra

Արտաքին հղումներ
----------------

* Rate Herbert in the Euro 2008 Finals
**Նիկոլա Ադամս** (անգլ.՝ Nicola Adams;հոկտեմբերի 26, 1982(1982-10-26), Լիդս, Արևմտյան Յորքշիր, Անգլիա, Միացյալ Թագավորություն ), պրոֆեսիոնալ բրիտանացի բռնցքամարտիկ մարզուհի, կրկնակի օլիմպիական չեմպիոն (2012 և 2016), 2016 թվականի սիրողական աշխարհի չեմպիոն, Եվրոպայի չեմպիոն, Եվրոպական և համագործակցության խաղերի հաղթող։ Բրիտանական կայսրության շքանշանի սպա (ԲԿՇ)։

Կենսագրություն
--------------

Ծնվել է 1982 թվականին Լիդսում։ Իր առաջին մենամարտն անցկացրել է 13 տարեկանում։ 2003 թվականին նա առաջին անգամ դարձավ Անգլիայի սիրողական չեմպիոն և երեք անգամ անընդմեջ պաշտպանեց այդ տիտղոսը։ 2007 թվականին նվաճել Է Եվրոպայի առաջնության արծաթե մեդալ։ 2008 թվականին դարձել է աշխարհի առաջնության արծաթե մեդալակիր, սակայն հաջորդ տարի ստիպված է եղել ժամանակավորապես դադարեցնել մարզական ակտիվությունը՝ աստիճաններից ընկնելու հետևանքով ստացած մեջքի վնասվածքի պատճառով։

2010 թվականին Նիկոլա Ադամսը վերադարձավ ռինգ՝ կրկին դառնալով աշխարհի առաջնության արծաթե մեդալակիր։ 2011 թվականին դարձել Է Եվրոպայի չեմպիոն։ 2012 թվականին նա կրկին դարձավ աշխարհի առաջնության արծաթե մեդալակիր, իսկ Լոնդոնի Օլիմպիական խաղերում նվաճեց ոսկե մեդալ՝ դառնալով կանանց բռնցքամարտի պատմության մեջ առաջին օլիմպիական չեմպիոնը։ Քանի որ նա բաց բիսեքսուալ է, ապա «The Independent» թերթը դրանից հետո նրան անվանել է «Մեծ Բրիտանիայի ամենաազդեցիկ ԼԳԲՏ անձ»։

2014 թվականին Նիկոլա Ադամսը դարձավ համագործակցության խաղերի չեմպիոն։ 2015 թվականին արժանացել է Եվրոպական խաղերի ոսկե մեդալի։

2017 թվականի ապրիլի 8-ին Մանչեսթերում անցկացրեց իր առաջին պրոֆեսիոնալ մենամարտը։

Ծանոթագրություններ
------------------

1. ↑  ««Olympic heroes top Pink List of Britain's power gays»». Արխիվացված օրիգինալից 2013 թ․ դեկտեմբերի 13-ին. Վերցված է 2015 թ․ հունիսի 29-ին.

Արտաքին հղումներ
----------------

* «Bi Olympian Nicola Adams given MBE in New Year honours list» Արխիվացված 2013-12-06 Wayback Machine

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Նիկոլա Ադամս» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Ինստագրամ |
|  |
| Թեմատիկ կայքեր | BoxRec · Բրիտանական օլիմպիական ասոցիացիա |
|  |
| Չափորոշչային վերահսկողություն | LCCN: no2017076510 · VIAF: 9832149844983802960009 · WorldCat VIAF: 9832149844983802960009 |

 |
**«Ամառային պատերազմներ»** (ճապոներեն՝ サマーウォーズ ), գիտաֆանտաստիկ անիմե (2009 թվական), որը պատմում է մաթեմատիկայի սիրահար Կենդզիի մասին, ով աշխատում է վիրտուալ իրականություն 03 ծրագրում, որպես մոդերատոր։ Անիմեն ստեղծվել է Madhouse ստուդիայի կողմից ռեժիսոր Մամորու Հոսոդայի տնօրինությամբ և հեռարձակվել է Warner Bros. կազմակերպության կողմից։ Ճապոնիայում «Ամառային պատերազմների» տոմսարկղների հոնորարը կազմել է 17 միլիոն դոլար, իսկ 2010 թվականին այն ստացել է ճապոնական ակադեմիայի մրցանակը, որպես տարվա լավագույն անիմացիոն ֆիլմ։

2009 թվականից *Comp Ace* ամենամսյա թերթում լույս է տեսնում «Ամառային պատերազմներ» (サマーウォーズ キング・カズマvsクイーン・オズ) մանգան։

Սյուժե
------

03-ը վիրտուալ աշխարհ է, որտեղ կարող ես ստեղծել քո անձնական էջը և ճամփորդել այնտեղ։ Այնտեղ կարելի է նաև շփվել, գնումներ կատարել և այլն։

Ամեն ինչ սկսվեց նրանից, որ Կենդզիի դասընկերուհին՝ Նացուկին, հրավիրում է նրան իր տատիկի ծննդյան տարեդարձին և ներկայացնում է ԿԵնդզիին որպես իր փեսացու։ Կենդզին ծանոթանում է Նացուկիի հարազատներից շատերի հետ, որոնց թվում էր նաև՝ Կարնեգի Մելոն համալսարանի երիտասարդ պրոֆեսորը՝ Բաբիսուկեն։ Երեկոյան Կենդզին պատահաբար տիրանում է 03-ին, ինչի պատճառով նրան համարում եմ հանցագործ։

Արդյունքում Կենդզիին և մնացածին հաջողվում է իմանալ, որ հզոր վիրուսը տիրանում 03-ին։ Անսպասելիորեն հայտնվում է Բաբիսուկեն, ով հայտարարում է, որ նա է ստեղծել այդ վիրուսը։ Նացուկիի բարկացած տատիկը վռնդում է նրան։ Երեկոյան նա մահանում է։

Բոլորը պատրաստվում են տատիկի թաղմանը, և միայն Կենդզին և Նացուկիի հարազատները, ովքեր որոշել են օգնել նրան, որոշում են կանգնեցնել վիրուսը։ Նրանց հաջողվում է իմանալ, որ Երկիր մոլորակի վրա արբանյակ կընկնի, և ընկնելու տարածքը նրանց տունն է։ Նացուկին զանգահարում է Բաբիսուկիին և տեղեկացնում է տատիկի մահվան մասին։ Նա անմիջապես ետ է վերադառնում։

Կենդզին հասնում է ԻԻ վիրուսին, շնորհիվ իր ընկերների, և պատրաստվում է վերացնել այն։ Բայց նրանց մոտ դա չի ստացվում, և բոլորը որոշում են ինչքան հնարավոր է շուտ հեռանան։ Միայն թե Կեդզին շարունակում է պայքարել, փորձելով կոտրել ԻԻ-ն։ Այն անընդհատ փոխում է գաղտնաբառը, և Կենդզին ստիպված է լինում սկսել ամեն ինչ սկզբից։ Բաբիսուկին ԻԻ-ի պաշտպանությունը ցածրացնում է մինչև զրո, իսկ Կենդզին կրկին որոշում է վիրուսի գաղտնաբառը և ստանում է նորը։ Քանի որ արբանյակի ընկնելուն շատ քիչ է մնացել, նա որոշում է ամեն ինչ մտքում։ Նրան հաջողվում է մի փոքր փոխել արբանյակի ընկնելու կոորդինատները, և այն ընկնում է տանից մի փոքր հեռու։

Տատիկի թաղման ժամանակ բոլորը երգում են, տխրելու և հանգուցյալին հիշելու փոխարեն։ Վերջում մենք տեսնում են ժպտացող տատիկիի լուսանկարը։

Արտաքին հղումներ
----------------

* Box Office Mojo
* Anime News Network

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ամառային պատերազմներ» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · AniDB · Anime News Network · Box Office Mojo · ČSFD · FilmAffinity · Internet Movie Database · Metacritic · Rotten Tomatoes |

 |
**Սերխիո Գոնսալես Սորիանո** (իսպ.՝ Sergio González Soriano; նոյեմբերի 10, 1976(1976-11-10), Օսպիտալետ դե Լյոբրեգատ), իսպանացի ֆուտբոլիստ, կիսապաշտպան, մարզիչ։

Կարիերա
-------

### Ակումբային

Գոնսալեսն իր հայրենի քաղաքի «Օսպիտալետ» ակումբի սան է։ 1994 թվականին սկսել է հանդես գալ թիմի հիմնական կազմում՝ խաղալով Սեգունդա Բ-ում։ Հաջորդ տարի նա տեղափոխվել է «Էսպանյոլի» պահեստային թիմ՝ «Էսպանյոլ Բ»։ Ակումբի կազմում անցկացրած 3 տարվա ընթացքում նա մասնակցել է 100 խաղի և խփել 11 գոլ։ 1998 թվականին տեղափոխվել է «Էսպանյոլ», որի հետ 1999/2000 մրցաշրջանում նվաճել է Իսպանիայի գավաթ։ «Էսպանյոլի» կազմում նա անցկացրել է ընդհանուր առմամբ 107 խաղ և խփել 10 գոլ։ Դրանից հետո նա մեկնել է Գալիսիա՝ խաղալով «Դեպորտիվոյի» կազմում։ Այդ թիմի հետ նա նվաճել է Իպանիային գավաթը և Իսպանիայի Սուպերգավաթը։ Պաշտոնական տարբեր մրցաշարերում նա «Դեպորտիվոյի» կազմում մասնակցել է 306 խաղի և խփել 29 գոլ։ 2010 թվականին տեղափոխվել է «Լևանտե»։

### Միջազգային

Իսպանիայի հավաքականի կազմում Սերխիո Գոնսալեսը մասնակցել է 11 խաղի։ Հանդես է եկել 2002 թվականի աշխարհի առաջնությունում, որտեղ իսպանացիները հասել են մինչև քառորդ եզրափակիչ՝ պարտվելով Հարավային Կորեային։ Այդ մրցաշարում Գոնսալեսը մասնակցել է 1 խաղի՝ Հարավաֆրիկյան Հանրապետության հավաքականի հետ հանդիպման 53-րդ րոպեին փոխարինելով Դավիդ Ալբելդային։

1998 թվականից մինչև 2018 թվական խաղացել է նաև Կատալոնիայի հավաքականում։ Ռեկորդ է սահմանել անցկացրած խաղերի թվով։ Ընդհանուր առմամբ անցկացրել է 16 խաղ և խփել 2 գոլ։ Արգենտինայի հավաքականի դեմ ընկերական խաղում գրավել է հակառակորդի դարպասը տուգանայինից։

### Մարզչական

Խաղացողի կարիերան ավարտելուց հետո Սերխիո Գոնսալեսն ընդգրկվել է «Էսպանյոլ Բ»-ի մարզչական շտաբում, իսկ 2013 թվականին դարձել է թիմի գլխավոր մարզիչ։ 2014 թվականի մայիսի 27-ին Սերխիո Գոնսալեսը փոխարինել է Խավիեր Ագիրեին «Էսպանյոլի» գլխավոր մարզչի պաշտոնում։ Ճանաչվել է Կատալոնիայի լավագույն մարզիչ 2014/2015 մրցաշրջանում, սակայն հեռացվել է պաշտոնից 2015 թվականի դեկտեմբերի 14-ին՝ չնայած նրան, որ ակումբը միջին տեղ էր զբաղեցնում մրցաշարային աղյուսակում։

Ձեռքբերումներ
-------------

**«Էսպանյոլ»**

* Իսպանիայի գավաթակիր - 1999/00

**«Դեպորտիվո»**

* Իսպանիայի գավաթակիր - 2001/02
* Իսապնիայի Սուպերգավաթակիր - 2002

Ծանոթագրություններ
------------------

1. 1 2  Transfermarkt.com(բազմ․) — 2000.
2. ↑  South Africa — Spain 2:3 Արխիվացված 2013-10-17 Wayback Machine (անգլ.)
3. ↑  Каталония победила Аргентину Արխիվացված 2009-12-26 Wayback Machine (ռուս.)
4. ↑  Серхио Гонсалес сменил Агирре на посту главного тренера «Эспаньола»
5. ↑  Пике — лучший игрок Каталонии сезона-2014/15, Гонсалес — лучший тренер
6. ↑  Серхио Гонсалес уволен с поста главного тренера «Эспаньола»

Արտաքին հղումներ
----------------

* Պրոֆիլը *transfermarkt.com* կայքում(անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Սերխիո Գոնսալես» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | BDFA · BDFutbol · CUP2002.RU · eu-football.info (խաղացող) · FootballDatabase.eu · National Football Teams.com · Transfermarkt (խաղացող) · Transfermarkt (մարզիչ) · worldfootball.net (խաղացող) · ՖԻՖԱ |

 |